Bandet har i tidens løb solgt flere hundredetusinde albums, men de har aldrig slået igennem for alvor, bortset fra et lokalt gennembrud i Japan i 90'erne. Igennem tiden har bandet varmet op for navne som Black Sabbath, Rainbow, Whitesnake, Deep Purple, Alice Cooper og Saxon. Desuden spillede de til Monsters of Rock i Tyskland i 1987 sammen med hovednavnene Metallica og Deep Purple. I 1983 blev bandet kåret til årets band af det ansete engelske blad Kerrang!. Rick Hanson forlod bandet få uger før take of til New York, hvor albummet "Future World 1987” skulle have været det store gennembrud i USA. Det var  produceret af Eddie Kramer, og på udgivelsestidspunktet var det den dyreste producerede CD fra et dansk band; Det store gennembrud udeblev, men albummet præsterede at tjene sig hjem. På albummet "Jump the Gun" fra 1990 medvirkede trommeslageren Ian Paice og det blev produceret af Roger Glover, begge fra Deep Purple.  I dag spiller bandet jævnligt rundt omkring i Danmark, Sverige,Tyskland Spanien og Japan, hvor de stadig har en relativ stor fanskare. 5. oktober 2019 meddelte gruppen at forsanger Ronnie Atkins har fået konstateret lungekræft, og at de aflyser alle koncerter frem til slutningen af januar.  Diskografi Pretty Maids har siden deres begyndelse i 1981 udgivet 13 studiealbums og 4 EP'er. De har desuden udgivet 3 opsamlingsalbum, samt tre liveudgivelser.